Piala Emas Raja-Raja 2019

Piala Emas Raja-Raja 2019 merupakan sebuah kejohanan bola sepak yang dianjurkan oleh Persatuan Bola Sepak Melayu Malaysia. Ianya telah diadakan bermula pada 14 September hingga 13 Oktober 2019. Kejohanan ini telah diadakan di beberapa buah stadium dan padang bola sepak di sekitar Malaysia. Untuk edisi kali ini, pasukan PBM Pahang akan cuba mempertahankan kejuaraan yang telah mereka menangi pada tahun 2018 yang lalu.

Pasukan 
12 pasukan dari persatuan bola sepak Melayu (PBM) negeri dan Singapura dan enam pasukan bukan negeri menyertai kejohanan kali ini. Edisi kali ini merupakan kali kedua Persatuan Bola Sepak Melayu Malaysia selaku penganjur membuka kejohanan ini kepada pasukan bukan Melayu yang disertai oleh pasukan daripada Majlis Sukan India Malaysia (MISC).

Bagi pasukan PBM Melaka, mereka membentuk pasukan dari kalangan pemain-pemain yang mewakili pasukan Melaka United dalam kejohanan Piala Presiden dan Piala Belia.

Pasukan PBM Singapura pula menurunkan skuad yang terdiri daripada pemain-pemain yang bermain dalam Liga Bola Sepak Nasional (NFL) Divisyen 1 dan 2.

  Angkatan Tentera Malaysia
  DBKL FC
  Kingstown Klang FC
  PBM Kedah
  PBM Kelantan
  PBM WP Kuala Lumpur
  Majlis Sukan India Malaysia (MISC)
  PBM Melaka
  PBM Negeri Sembilan

  PBM Pahang
  PBM Perak
  PBM Perlis
  PBM Pulau Pinang
  Perbadanan Sukan Sarawak
  Polis Diraja Malaysia
  PBM Selangor - PIB
  Singapura
  PBM Terengganu

Venue Perlawanan

Pada edisi kali ini, Kedah telah dipilih sebagai tuan rumah. Semua perlawanan berlangsung di Stadium Mini Jitra , Politeknik Sultan Abdul Halim Muadzam Shah, Jitra dan Stadium Mini Universiti Utara Malaysia, Sintok.

Peringkat kumpulan

Undian bagi menentukan pasukan-pasukan di dalam kumpulan telah diadakan pada 24 Ogos 2019 di Kelana Jaya. Setiap pasukan akan melawan pasukan yang lain. Tiga (3) mata diberikan kepada pasukan yang menang, satu (1) mata diberikan kepada pasukan yang seri dan tiada mata diberikan kepada pasukan yang kalah.

Dua pasukan teratas dalam setiap kumpulan akan memasuki peringkat kalah mati.

Kumpulan A

Kumpulan B

Kumpulan C

Kumpulan D

Peringkat kalah mati 
Dua pasukan yang mendapat tempat pertama dan kedua dalam peringkat kumpulan akan mara ke peringkat kalah mati. Hanya satu pusingan sahaja diadakan bagi setiap peringkat.

Suku Akhir

Separuh akhir

Akhir

Pemenang 
Sebagai pemenang kejohanan untuk edisi kali ini, pasukan MISC membawa pulang hadiah sebanyak RM40,000, piala pusingan dan pingat. Manakala, pasukan PBM WP Kuala Lumpur pula membawa pulang hadiah sebanyak RM20,000 dan pingat selaku naib juara. Pasukan MISC merupakan pasukan jemputan pertama yang memenangi kejohanan ini selepas 36 tahun.

Rujukan 

2019 dalam bola sepak Malaysia
Piala Emas Raja-Raja